rejauldu/bengali-wikipedia huggingface dataset:
থাম্ব|ডান|এলজা নিগোর অন্ত্যেষ্টি পদযাত্রা এলজা নাইগো ঘটনাটি হল, ১৯২৭ সালের ২৭শে আগস্ট তুরস্কের ইস্তাম্বুলে ওসমান বে নামক একজন তুর্কি কর্মকর্তা এলজা নাইগো নামে এক ইহুদি মহিলাকে হত্যা করেন। এর পর তাঁর অন্ত্যেষ্টিক্রিয়ার পদযাত্রায় সরকারবিরোধী এক বিক্ষোভ ছড়িয়ে পড়েছিল, যেটিকে কর্তৃপক্ষ তুরস্ক বিরোধী অপরাধ হিসেবে গণ্য করেছিল। তুর্কি সরকার অভিযোগ করেছিল যে বিক্ষোভ প্রকাশের সময় যে স্লোগানগুলি ব্যবহৃত হয়েছিল তা তুর্কিত্বের বিরুদ্ধে। বিক্ষোভের পরে, নয়জন ইহুদি বিক্ষোভকারীকে আটক করা হয়েছিল, যাদের ত্রিশ দিন পরে প্রথম বিচারের পর ছেড়ে দেওয়া হয়েছিল।   হত্যা  থাম্ব|বাম|এলজা নাইগোর কফিন বহনকারী শবানুগমনকারীরা বাইশ বছর বয়সী এলজা নাইগো ছিলেন তুরস্কের ন্যাশনাল ইন্স্যুরেন্স কোম্পানির টাইপিস্ট। হেবেলি দ্বীপে ছুটির কাটানোর সময়, একজন মুসলিম তুর্কি কর্মকর্তা ওসমান বে তাঁর প্রেমে পড়েন। ওসমান বে বয়সে এলজার চেয়ে ৩০ বছরের বড় ছিলেন, কোন সাড়া না পাওয়া সত্ত্বেও তিনি বে দ্বীপের চারপাশে এলজাকে অনুসরণ করে বেড়াতেন। হতাশ হয়ে, এলজা নাইগো তাঁর ছুটি কমিয়ে বাড়ি ফিরে যান। ওসমান ছিলেন একজন বিবাহিত পুরুষ, একজন বাবা এবং দাদু। তিনি এলজাকে হুমকি দিয়েছিলেন এবং তাঁকে অপহরণের চেষ্টা করেছিলেন। নাইগো পরিবারে পুলিসে অভিযোগ করেছিলেন। এরপর এক ইহুদি সহকর্মীর সাথে এলজা নাইগোর বাগদান হয়। বাগদান ঘটনায় ক্ষুব্ধ ওসমান বে এলজা নাইগোকে ধাওয়া করেন এবং রাস্তার মধ্যে ছুরি দিয়ে তাঁকে হত্যা করেন। ওসমানকে গ্রেফতার করা হয় এবং দোষী সাব্যস্ত করা হয়েছিল। প্রথমদিকে সংবাদ মাধ্যম এলজার প্রতি সহানুভূতিশীল ছিল। তবে এলজার শেষকৃত্যের পরে তুর্কি সংবাদপত্রগুলি তাদের মনোভাব পরিবর্তন করে এবং তুর্কি প্রজাতন্ত্রের বিরুদ্ধে বিক্ষোভ দেখানোর জন্য ইহুদিদের অন্ত্যেষ্টিক্রিয়াকে অজুহাত হিসেবে ব্যবহার করার অভিযোগ আনে।   পরে  অন্ত্যেষ্টিক্রিয়া চলাকালীন, তুর্কি সরকারের বিরুদ্ধে একটি বিক্ষোভ প্রদর্শন অনুষ্ঠিত হয়। এটি তুর্কি সংবাদমাধ্যমে ইহুদি-বিদ্বেষী প্রতিক্রিয়া সৃষ্টি করেছিল। তুর্কি অভিজাতরা ইহুদিদের শিক্ষা দেবার জন্য দাবি করেছিলেন যে বিক্ষোভের সময় ব্যবহৃত স্লোগানগুলি ছিল তুর্কিত্বের উপর আক্রমণ। "তুর্কিত্ব"কে আঘাত করার অভিযোগে অবিলম্বে নয়জন বিক্ষোভকারীকে গ্রেপ্তার করা হয়েছিল, কিন্তু প্রথম বিচারে তাদের অভিযোগ থেকে খালাস দেওয়া হয়েছিল। পরে, নয়জন ইহুদি এবং হত্যার সাক্ষী একজন রাশিয়ান ব্যক্তির বিরুদ্ধে দ্বিতীয় বিচার শুরু হয়। অভিযুক্ত ব্যক্তিদের গ্রেফতার করা হয়। তাদের মধ্যে চারজনকে "তুর্কি দণ্ডবিধি"র নির্দিষ্ট অপরাধের জন্য দণ্ডিত করা হয়েছিল। Münferit(!) antisemitizm vak’aları , Ayşe Hür, Taraf   তথ্যসূত্র   বিষয়শ্রেণী:খুনের শিকার নারী বিষয়শ্রেণী:তুর্কি ইহুদি বিষয়শ্রেণী:তুরস্কে নারীর প্রতি সহিংসতা
নারায়ণপুর জেলা মধ্য ভারতের ছত্তিসগড় রাজ্যের ২৮টি প্রশাসনিক জেলার মধ্যে একটি। এটি ২০০৭ সালের ১১ ই মে প্রতিষ্ঠিত দুটি জেলার মধ্যে একটি। এটি পূর্বতন বস্তার জেলা থেকে খোদিত করা হয়েছিল। এই জেলাটির আয়তন ৬৬৪০ বর্গকিমি। ২০০১ স্লাএর জনগণনা অনুযায়ী, জেলার জনসংখ্যা ছিল ১১০,৮০০জন । নারায়ণপুর শহরটি এই জেলার প্রশাসনিক সদর দফতর। এই জেলাতে ৩৬৬ টি গ্রাম রয়েছে। এটি বর্তমানে রেড করিডোরের একটি অংশ।  ২০১১ সালের জনগণনার অনুসারে এটি ছত্তিশগড়ের সর্বনিম্ন জনবহুল জেলা । CS1 maint: discouraged parameter (link)  নারায়ণপুরের বর্তমান জেলা শাসক হলেন মিঃ অভিজিৎ সিং, আইএএস।http://narayanpur.gov.in  নারায়ণপুরের নিকটতম প্রধান শহর জগদলপুর এবং এটি প্রায় ১২০ কিলোমিটার দূরে। নারায়ণপুর থেকে প্রায় ৫০ কিলোমিটার দূরে জাতীয় সড়ক অবস্থিত। নারায়ণপুরের নিকটতম রেলস্টেশন, সেখান থেকে আন্তঃরাষ্ট্রীয় ট্রেনগুলি চলাচল করে, সেগুলি হল জগদলপুর এবং রাজনন্দগাঁও এবং স্টেশনগুলি যথাক্রমে ১২০ কিলোমিটার এবং ১৮০ কিলোমিটার দূরে অবস্থিত।  বাস্তার বিভাগের একটি অংশ এবং নকশালদের দ্বারা ক্ষতিগ্রস্ত, পরিবহন এবং চিকিৎসা সুবিধা এখানকার মানুষদের জন্য দুটি প্রধান উদ্বেগ।   জনসংখ্যার উপাত্ত  ২০১১ সালের জনগণনা অনুসারে নারায়ণপুর জেলার জনসংখ্যা ১৩৯,৮২০ জন, যা প্রায় সেন্ট লুসিয়া রাষ্ট্রের জনসংখ্যার প্রায় সমান। জনসংখ্যার বিচারে এটি ভারতের জেলাগুলির মধ্যে ৬০৬ তম স্থান অধিকার করে।  জেলাটির জনসংখ্যার ঘনত্ব  ।  ২০০১ থেকে ২০১১ এর দশকে জেলার জনসংখ্যার বৃদ্ধির হার ছিল ১৯.৪৯%।  নারায়ণপুরে প্রতি ১০০০ পুরুষের জন্য ৯৯৮ জন মহিলা   এবং সাক্ষরতার হার ৪৯.৫৯%। তফসিলি জাতি এবং তফসিলি উপজাতি জনসংখ্যার যথাক্রমে ৩.৫৬% এবং ৭৭.৩৬%। ভারতের ২০১১ সালের জনগণনার সময়ে জেলা জনসংখ্যার ৫৩,৮৯% গোন্ডি, ১৮,১৪% হালবি, ১৩,৭৩% ছত্তিশগড়ি,, ১১,৩৬% সাঁওতালি এবং ১.২৭% বাংলা তাদের প্রথম ভাষা হিসেবে নিবন্ধন করেছিলেন।2011 Census of India, Population By Mother Tongue   প্রশাসনিক বিভাগ  নারায়ণপুর জেলা দুটি প্রশাসনিক ব্লকে বিভক্ত:   নারায়ণপুর- ১৭৬ টি গ্রাম (১৭২টিতে জনবসতি রয়েছে) ও ৪৫ টি গ্রামীণ পঞ্চায়েত নিয়ে গঠিত। এই ব্লকের আয়তন ২৭৬০ বর্গ কিলোমিটার ।  ওরছা - ২৩7 টি গ্রাম (২০৯ জন জনগোষ্ঠী) নিয়ে ২৪ টি গ্রাম পঞ্চায়েত রয়েছে।  ই ব্লকের আয়তন ৩৮৮০ বর্গ কিলোমিটার ।   তথ্যসূত্র   বিষয়শ্রেণী:ছত্তিশগড়ের জেলা বিষয়শ্রেণী:নারায়ণপুর জেলা বিষয়শ্রেণী:২০০৭-এ প্রতিষ্ঠিত রাষ্ট্র ও অঞ্চল
চিত্র:First Ionization Energy.svg  আয়নিকরণ শক্তি () বা আয়নিকরণ বিভব হলো গ্যাসীয় অবস্থায় কোনো মৌলের এক মোল বিচ্ছিন্ন পরমাণু থেকে একটি করে ইলেকট্রন অসীম দূরত্বে অপসারণ করে এক মোল ধনাত্মক আয়নে পরিণত করতে যে পরিমাণ শক্তির প্রয়োজন হয়, তার পরিমাণ।। X + শক্তি → X+ + e-  অথবা: গ্যাসীয় অবস্থায় এক মোল গ্যাসীয় পরমাণু থেকে এক মোল ইলেকট্রন অপসারণ করে এক মোল ধনাত্মক আয়নে পরিণত করতে যে পরিমাণ শক্তির প্রয়োজন হয়, তাকে ঐ মৌলের আয়নিকরণ শক্তি বলে।  আয়নিকরণ বিভব শব্দটি অতীতে ব্যাপকভাবে ব্যবহৃত হলেও বর্তমানে ব্যবহৃত হয় না। আয়নিকরণ বিভব এর একক হল kilojoules পার মোল (kJ/mol) or kilocalories পার মোল (kcal/mol). এটি Ei দ্বারা সূচিত হয়। আয়নিকরণ শক্তি একক বিজ্ঞানের শাখাভেদে পরিবর্তিত হয়। পদার্থবিজ্ঞানে এর একক ইলেকট্রন ভোল্ট (eV), রসায়ন বিজ্ঞানে আয়নিকরণ শক্তিকে I.P দ্বারা প্রকাশ করা হয় এবং এর একক কিলোজুল (KJ)।  সর্বনিম্ন আয়নিকরণ শক্তিটবিশিষ্ট মৌল হলো সিজিয়াম (Cs) এবং এর মান ৩৭৫.৭ kJ/mol। অপরদিকে, সর্বাধিক আয়নিকরণ শক্তিবিশিষ্ট মৌল হলো হিলিয়াম (He); এবং এর মান ২৩৭২ kJ/mol।  এখানে,  হল গ্যাসীয় অবস্থায় একটি মৌল,  হল একটি ইলেকট্রন অপসারণ করা ক্যাটায়ন এবং  হল অপসারিত ইলেকট্রন।  n-তম 'ইলেকট্রন এর ক্ষেত্রে আয়নিকরণ শক্তি বলতে ইলেকট্রন সংখ্যা (n-1) পরিবর্তন সহ একটি ইলেকট্রন অপসারণ করতে প্রয়োজনীয় শক্তি কে বোঝায়। উদাহরণ সরূপ প্রথম তিনটি আয়নিকরণ শক্তিকে নিম্নোক্ত ভাবে সংজ্ঞায়িত করা হয়:   ১ম আয়নিকরণ শক্তি  ২য় আয়নিকরণ শক্তি  ৩য় আয়নিকরণ শক্তি   পরিবর্তন  আয়নিকরণ শক্তি একটি পর্যায়বৃত্ত ধর্ম।  পর্যায় সারণির একই পর্যায়ের বামের মৌলের আকার বড় অর্থাৎ পারমাণবিক ব্যাসার্ধ বেশি। আবার, একই গ্রুপের ওপরের মৌলের চেয়ে নিচের মৌলের আকার বড়। অর্থাৎ,পারমাণবিক ব্যাসার্ধ বেশি।   পারমাণবিক ব্যাসার্ধ কমলে আয়নিকরণ শক্তির মান বাড়ে, আর পারমাণবিক ব্যাসার্ধ বাড়লে আয়নিকরণ শক্তির মান কমে। অর্থাৎ, একই পর্যায়ের বাম থেকে ডানে গেলে আয়নিকরণ শক্তির মান বৃদ্ধি পায়। একই গ্রুপের ওপর থেকে নিচে গেলে আয়নিকরণ শক্তি হ্রাস পায়।   ভিন্ন প্রয়োগ  পদার্থবিজ্ঞান এবং রসায়নে আয়নিকরণ শক্তির ভিন্ন ভিন্ন পরিমাণ ব্যবহার করা হয়ে থাকে।  পদার্থবিজ্ঞানে—একটি পরমাণু থেকে একটি ইলেকট্রন অপসারণ করতে প্রয়োজনীয় শক্তিকে পদার্থবিজ্ঞানে আয়নিকরণ শক্তি হিসেবে বিবেচনা করা হয়।  রসায়নে—পূর্বোক্ত সংজ্ঞাটি রসায়নের ক্ষেত্রে প্রযোজ্য। অর্থাৎ, এক মোল গ্যাসীয় পরমাণু থেকে এক মোল ইলেকট্রন অপসারণ করে এক মোল ধনাত্মক আয়নে পরিণত করতে যে পরিমাণ শক্তির প্রয়োজন হয়, তাকে ঐ মৌলের আয়নিকরণ শক্তি বলে।   তথ্যসূত্র   বিষয়শ্রেণী:রসায়ন বিষয়শ্রেণী:বাঁধাই শক্তি বিষয়শ্রেণী:আয়ন বিষয়শ্রেণী:আণবিক পদার্থবিজ্ঞান বিষয়শ্রেণী:পারমাণবিক পদার্থবিজ্ঞান বিষয়শ্রেণী:রাসায়নিক ধর্ম বিষয়শ্রেণী:কোয়ান্টাম রসায়ন
থাম্ব|right|বিশকেন্ত সংস্কৃতি  বিশকেন্ত সংস্কৃতি বা বেশকেন্ট সংস্কৃতি ব্রোঞ্জ যুগের শেষ দিকের দক্ষিণ তাজিকিস্তানের একটি প্রত্নতাত্ত্বিক সংস্কৃতি যা ১৭০০ - ১৫০০ খ্রীস্টপূর্বে গড়ে উঠেছিল। এর ব্যাপারে প্রাথমিকভাবে এই অঞ্চলে প্রাপ্ত কবরস্থানগুলি থেকে জানা যায় যা ভ্রাম্যমাণ পশুপালকেরা ব্যবহার করেছিলেন বলে মনে হয়।  বিশকেন্ত সংস্কৃতিকে সোয়াট সংস্কৃতির সম্ভাব্য পূর্বসূরী হিসাবে ভাবা হয় , যা  উত্তর-পশ্চিম ভারতে  ইন্দো-আর্য জনগোষ্ঠীর মানুষদের প্রাথমিক যাত্রার সাথে সম্পর্কিত বলে মনে হয়।  আরও দেখুন  ভাক্স্ সংস্কৃতি  চুস্ট্ সংস্কৃতি  ইয়াজ সংস্কৃতি  সূত্র      বিষয়শ্রেণী:দক্ষিণ এশিয়ার প্রত্নতাত্ত্বিক সংস্কৃতি বিষয়শ্রেণী:এশিয়ার ব্রোঞ্জ যুগের সংস্কৃতি বিষয়শ্রেণী:ইন্দো-আর্য প্রত্নতাত্ত্বিক সংস্কৃতি
সাইমন রস হারমার (জন্ম: ১০ ফেব্রুয়ারি, ১৯৮৯) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার বিখ্যাত আন্তর্জাতিক ক্রিকেট তারকা। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে দায়িত্ব পালন করছেন। ডানহাতে মাঝারিসারির ব্যাটসম্যানের পাশাপাশি অফ ব্রেক বোলিং করে থাকেন সাইমন হারমার।  ঘরোয়া প্রথম-শ্রেণীর ক্রিকেটে ওয়ারিয়র্সের প্রতিনিধিত্ব করছেন তিনি। এরপূর্বে দক্ষিণ আফ্রিকা এ দলে খেলেছেন। এছাড়াও সাউথ আফ্রিকান ইউনিভার্সিটিজ দলের অধিনায়ক তিনি।   প্রারম্ভিক জীবন  ২০১০-১১ মৌসুমে প্রথম-শ্রেণীর ক্রিকেটে ওয়ারিয়র্সের পক্ষে অভিষেক ঘটে। উদ্বোধনী খেলাতেই তিনি কেপ কোবরাসের বিপক্ষে প্রথম ইনিংসে ৫/৯৮ ও দ্বিতীয় ইনিংসে ১/৫৩ বোলিং পরিসংখ্যান গড়েন। এছাড়াও ৪৬ ও অপরাজিত ৬৯ রান তোলেন তিনি।http://www.espncricinfo.com/southafrica/content/player/432960.html#bataves দলের নিয়মিত সদস্য হিসেবে ২০১১-১২ মৌসুমে ৪৪ উইকেট নিয়ে শীর্ষস্থানীয় উইকেট সংগ্রহকারী হন।http://stats.espncricinfo.com/ci/engine/records/bowling/most_wickets_career.html?id=6838;type=tournament   খেলোয়াড়ী জীবন  ঘরোয়া ক্রিকেটে নিপুণ দক্ষতা লাভের প্রেক্ষিতে ক্রিকেট সাউথ আফ্রিকা কর্তৃপক্ষ তাকে ২০১৪-১৫ মৌসুমে ওয়েস্ট ইন্ডিজের বিপক্ষে তৃতীয় টেস্টে খেলার জন্য আমন্ত্রণ জানায়।http://www.espncricinfo.com/south-africa-v-west-indies-2014-15/content/story/815081.html নিউ ইয়ার্স টেস্ট নামে পরিচিত কেপটাউনের নিউল্যান্ডসে ২ জানুয়ারি, ২০১৫ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। প্রথম দিনে মধ্যাহ্ন বিরতীর পূর্ব মুহুর্তে ডেভন স্মিথকে আউট করে নিজস্ব প্রথম উইকেট তুলে নেন তিনি। ইনিংসে তার বোলিং পরিসংখ্যান ছিল ২৫-৫-৭১-৩।http://www.espncricinfo.com/south-africa-v-west-indies-2014-15/engine/match/722333.html   তথ্যসূত্র    আরও দেখুন   ডেন ভিলাস  জিমি সিনক্লেয়ার  উইজডেন বর্ষসেরা ক্রিকেটার  কোয়াজুলু-নাটাল ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  ২০১৫ দক্ষিণ আফ্রিকা ক্রিকেট দলের বাংলাদেশ সফর   বহিঃসংযোগ       বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:ওয়ারিয়র্সের ক্রিকেটার বিষয়শ্রেণী:কোলপ্যাকের ক্রিকেটার বিষয়শ্রেণী:ডারবান'স সুপার জায়ান্টসের ক্রিকেটার বিষয়শ্রেণী:সানরাইজার্স ইস্টার্ন কেপের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:প্রিটোরিয়া থেকে আগত ক্রিকেটার‎ বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:বর্ডারের ক্রিকেটার বিষয়শ্রেণী:টাইটান্সের ক্রিকেটার বিষয়শ্রেণী:নর্দার্নসের ক্রিকেটার
ইয়াহু! মুভিজ (ইংরেজি: Yahoo! Movies), যা ইয়াহু! নেটওয়ার্কের একটি অংশ, এবং পূর্বের ও বর্তমানসহ বিভিন্ন প্রকার চলচ্চিত্রের তথ্যাদি, ট্রেইলার, ছবির অংশ, বক্স অফিস তথ্যাদি, এবং সিনেমা হলে প্রদর্শনের সময়সহ সকল প্রকার তথ্যের বিস্তারিত একটি অনলাইন সংগ্রহশালা। ইয়াহু! মুভিজ থেকে ব্যবহারকারীরা কোনো একটি চলচ্চিত্র সম্পর্কে সমালোচকদের মতামত যেমন পড়তে পারেন, ঠিক তেমনি ব্যবহারকারী ও দর্শক হিসেবে তারা নিজেদের মতামতও পরস্পরের সাথে আদান-প্রদান করতে পারেন। এছাড়া ব্যবহারকারীরা সেখানে অনলাইনে চলচ্চিত্র প্রদর্শন উপভোগের জন্য টিকেট, এবং পছন্দের ছবিগুলো তালিকাভুক্ত করতে পারেন।  তথ্যসূত্র    বহিঃসংযোগ   ইয়াহু! মুভিজ - দাপ্তরিক ওয়েবসাইট  বিষয়শ্রেণী:মার্কিন চলচ্চিত্র ওয়েবসাইট বিষয়শ্রেণী:১৯৯৮-এ প্রতিষ্ঠিত ইন্টারনেট সম্পত্তি বিষয়শ্রেণী:বন্ধ হওয়া ইয়াহু! সেবা বিষয়শ্রেণী:২০২২-এ বিলুপ্ত ইন্টারনেট সম্পত্তি
থাম্ব|তিনটি ভিন্ন লিনিয়ার ফাংশন গ্রাফে প্রদর্শিত হয় রৈখিক ফাংশনাল হলো কোন ভেক্টর স্থান থেকে ঐ ভেক্টর স্থানের ফীল্ডে কোন রৈখিক ফাংশন। বিভিন্ন পরিস্থিতিতে একে রৈখিক ফর্ম, বা কো-ভেক্টরও বলা হয়।  কোন ভেক্টর স্থান  এর ফীল্ড যদি  হয়, তবে কোন ফাংশন  একটি রৈখিক ফাংশনাল হবে যদি তা রৈখিক হয়, অর্থাৎ  হয়, যেখানে  দুইটি ভেক্টর। লক্ষ্যণীয়, ফাংশনটি নেয় একটি ভেক্টর, ফেরত দেয় একটি স্কেলার।   উদাহরণ   ইউক্লিডীয় স্থানে, কোন নির্দিষ্ট ভেক্টর  এর সাথে অন্তর্নিহিত গুণন বা ডট গুণন প্রক্রিয়াটি একটি রৈখিক ফাংশনাল। এই ফাংশনালটিকে অপর একটি ভেক্টর  এর উপর প্রয়োগ করলে ফলাফল হয় ।   এর উপর সংজ্ঞায়িত অবিচ্ছিন্ন ফাংশন-দের ভেক্টর স্থানে সমাকলন একটি ফাংশনাল। অর্থাৎ    একটি ফাংশনাল যা একটি অবিচ্ছিন্ন ফাংশন  নেয় এবং  এর উপর তার সমাকলিত মান ফেরত দেয়।   দ্বৈত ভেক্টর স্থান  রৈখিক ফাংশনালরা নিজেরাও একটি ভেক্টর স্থান গঠন করে (একই ফীল্ডে) যাকে মূল ভেক্টর স্থানের দ্বৈত ভেক্টর স্থান বলা হয়। ক্যাটাগরি তত্ত্বের ভাষায় এই স্থানটির নাম ।   ব্যবহার   কোয়ান্টাম বলবিদ্যায় আগ্রহের ভেক্টর স্থান হলো একটি হিলবার্ট স্থান, যা স্বভাবতই একটি ভেক্টর স্থান। ডিরাকের "ব্রা-কেট" পদ্ধতিতে কোন সিস্টেমের অবস্থা ভেক্টরকে প্রকাশ করা হয় একটি কেট (যেমন ) এর মাধ্যমে, এবং সম্ভাবনা হিসাব করতে ঐ স্থানের দ্বৈত স্থানের কোন ফাংশনালকে একটি ব্রা (যেমন ) হিসাবে প্রকাশ করে তার উপর প্রয়োগ করা হয় (ফলাফল, একটি "ব্রাকেট", , একটি জটিল সংখ্যা, যার পরম মানের বর্গ সম্ভাবনার সমানুপাতিক)।  বিষয়শ্রেণী:গণিত বিষয়শ্রেণী:ফাংশন বিশ্লেষণ বিষয়শ্রেণী:রৈখিক বীজগণিত
সাদিপুর ইউনিয়ন বাংলাদেশের ঢাকা বিভাগের নারায়ণগঞ্জ জেলার সোনারগাঁও উপজেলার অন্তর্গত একটি ইউনিয়ন পরিষদ। এটি ২৫.৬৪ কিমি২ (৯.৯০ বর্গমাইল) এলাকা জুড়ে অবস্থিত। জনসংখ্যা ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪৩৫ জন। গ্রাম ও মৌজা  ইউনিয়নটিতে মোট গ্রামের সংখ্যা ৪৫টি ও মৌজার সংখ্যা ১২টি। শিক্ষা প্রতিষ্ঠান  অত্র ইউনিয়ন পরিষদ অঞ্চলে ৩ টি প্রসিদ্ধ মাধ্যমিক শিক্ষা প্রতিষ্ঠান রয়েছে।   পঞ্চমীঘাট উচ্চ বিদ্যালয়  সাদিপুর উচ্চ বিদ্যালয়  দবির উদ্দিন ভূঁইয়া উচ্চ বিদ্যালয়  এছাড়াও প্রতিটি ওয়ার্ডে কমপক্ষে ২টি করে প্রাথমিক বিদ্যালয়ও রয়েছে।    তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:সোনারগাঁও উপজেলার ইউনিয়ন
খতমে নবুওয়াত ইসলামী শরীয়তে একটি বিষয়। ইসলামি পরিভাষায় মুহাম্মদ সর্বশেষ নবী ও রাসূল এরূপ বিশ্বাসকে খতমে নবুওয়াত বলা হয়। পবিত্র কুরআনের ৩৩:৪০ আয়াতে মুহাম্মদ সম্পর্কে আল্লাহ বলেন:   ধারণা   "খতমে নবুয়ত" শব্দটি আরবি শব্দ। খতম  (‎ﺧَﺗَﻢَ‏‎) অর্থ শেষ, সমাপ্তি আর নবুয়ত ‎(ﻨَّﺒِﻭَ‏‎) পয়গম্বরী, নবিত্ব)। সুতরাং খতমে নবুয়ত অর্থ নবিগণের সমাপ্তি। ইসলামি পরিভাষায়, মুহাম্মদকে শেষ নবি হিসাবে মেনে নেওয়াকে খতমে নবুয়ত বলে।  যার মাধ্যমে এ ক্রমধারা শেষ হয় তিনি হলেন খাতামুন নাবিইন বা শেষ নবি। আর ইসলামি বিশ্বাস অনুযায়ী শেষ নবি হলেন মুহাম্মদ, যিনি বিশ্বব্রহ্মাণ্ড ধ্বংসের কিছু সময় পূর্বে আগমন করেছিলেন।   খতমে নবুওয়াতের প্রমাণ   কুরআনের দলিল  খতমে নবুওয়াত একটি প্রমাণিত বিশ্বাস। নিম্নে এর দলিল দেওয়া হল:  আল্লাহ কুরআনে উল্লেখ করছেন,  তাফসীর কারক আল্লামা ইমাম ইবনে কাসীর বলেন,   হাদিসের দলিল  মুহাম্মদ বলেন,  সাহাবী আবু হুরাইরা হতে বর্ণিত, মুহাম্মাদ বলেন:   উক্ত হাদিস অনুযায়ী, দালানটির সর্বশেষ ইটটি লাগালেই দালানের কাজ পরিপূর্ণ হয়ে যাবে। ঠিক তেমুনি, হজরত মুহাম্মাদ (সাল্লাল্লাহু আলাইহি ওয়া সাল্লাম) এর আগমনের ফলে নবুওয়াতের দায়িত্ব সমাপ্ত হলো। কাজ পরিপূর্ণ হওয়ায় দালানটিতে যেমন আর নতুন করে ইট লাগানোর প্রয়োজন নেই, ঠিক তেমুনি নবুওয়াতের দায়িত্ব সমাপ্ত হওয়ায় নতুন কোনো নবি বা রাসূলের আগমনেরও প্রয়োজন নেই। কারণ হজরত মুহাম্মাদ (সাল্লাল্লাহু আলাইহি ওয়া সাল্লাম) এর মাধ্যমেই নবুওয়াতের দায়িত্ব সমাপ্ত হয়েছে।   যৌক্তিক প্রমাণ যুক্তি থেকে বিচার করলে দেখা যায় নবিরা আসতেন তিনটি কারণে:   পূর্ববর্তী নবির প্রচারিত শিক্ষা বিলুপ্ত বা বিকৃত হয়ে গেলে   পূর্ববর্তী নবি কোনো নির্দিষ্ট কাল বা স্থানের জন্য প্রেরিত হলে,   পূর্ববর্তী নবির প্রচারিত শিক্ষা অসম্পূর্ণ অথবা তাতে কোনো সংযোজন বা বিয়োজন প্রয়োজন হলে  কিন্তু মুহাম্মদের জন্য এদের একটিরও প্রয়োজন নেই। তাই আর নবী আসার প্রয়োজন নেই। কারণ-   যুক্তি ১: হজরত মুহাম্মদ (সা) এর শিক্ষা ও আদর্শ এখনো বিদ্যমান।   যুক্তি ২: হজরত মুহাম্মদ (সা) সর্বকালের জন্য প্রেরিত হয়েছিলেন। তার প্রচারিত শিক্ষা ও আদর্শ কিয়ামত পর্যন্ত বিদ্যমান থাকবে।   যুক্তি ৩: হজরত মুহাম্মদ (সা) এর প্রচারিত শিক্ষা ও আদর্শ পরিপূর্ণ ও পূর্ণাঙ্গ। এতে বিন্দুমাত্র অসম্পূর্ণতা নেই। কুরআনে বর্ণিত হয়েছে,    কাদিয়ানি আন্দোলনে  কাদিয়ানিদের ধর্মের কুফরি আকিদা অনুযায়ী, রাসুলুল্লাহ (সাল্লাল্লাহু আলাইহি ওয়া সাল্লাম) শেষ নবি নন। তারা মির্জা গোলাম আহমদকে হযরত মুহাম্মাদ (সাল্লাল্লাহু আলাইহি ওয়া সাল্লাম)-এর পরের নবি বলে মানে।   তাৎপর্য  খতমে নবুওয়াত হচ্ছে ইসলামের একটি মৌলিক বিশ্বাস, যা ছাড়া কোনো ব্যক্তি মুসলিম হতে পারে না।   টীকা ইবনে কাসীরের প্রণীত তাফসীর ৩য় খন্ডের ৪৯৩ পৃষ্ঠায় বক্তব্যটি আরবি ভাষায় রয়েছে।একে বাংলা ভাষায় রূপান্তর করা হল। ইমাম তিরমিযী হাদীসটিকে সহীহ বলেছেন মুহাম্মদের শরিয়াহ কেয়ামত পর্যন্ত অবিকৃত থাকবে মুহাম্মদ কেয়ামত পর্যন্ত সমগ্র মানবজাতির জন্য প্রেরিত হয়েছেন তার শরীয়ত সম্পূর্ণ  ‎আরও দেখুন ইসলামের পয়গম্বর ঈমান শরিয়াহ মুহাম্মাদ আহমদীয়া ইসলামে নবুয়ত  তথ্যসূত্র  বহিঃসংযোগ  বিষয়শ্রেণী:খতমে নবুয়ত বিষয়শ্রেণী:মুহাম্মাদ বিষয়শ্রেণী:ইসলামি পরিভাষা বিষয়শ্রেণী:কুরআনের পরিভাষা বিষয়শ্রেণী:কুরআনীয় শব্দ ও বাক্যাংশ
এটি একটি কাউন্টি, শহর ইত্যাদির মতো একটি নির্দিষ্ট অঞ্চলে মার্কিন যুক্তরাষ্ট্রের রাষ্ট্রপতি নির্বাচনের ফলাফলের সারণী শুরু করতে ব্যবহৃত হয়।  It is used alongside  and  for that purpose, like so: {{PresHead|PresHead parameters...}} {{PresRow|PresRow parameters...}} {{PresRow|PresRow parameters...}} . . . {{PresRow|PresRow parameters...}} {{PresFoot|PresFoot parameters...}}  It has the following parameters:  - If activated, will change the GOP header to read "রিপাবলিকান / হুইগ"  - Gives the name of the place  - For sources. Ref tags, if used, will need to be defined within these parameters. Please do not try to place inline refs in the table itself, as the code does not allow for that.  Test cases can be found at the test page for PresRow here.  Aliases {{PresHead}} {{Preshead}}  Substitution PresHead (this particular template) and PresFoot should NOT be substituted. The code works just the same if they are, but it is not best practice to substitute them. PresHead should not be substituted because it doesn't speed up the performance of the page appreciably and leaves it unable to automatically conform to any changes to the template (however low a chance they may have of happening). PresFoot should not be substituted because it won't necessarily be the earliest Presidential election available (earlier data may yet be found, for example), and it leaves a "cap" to the wikitable that proves a slight inconvenience to remove.  PresRow may be substituted at the discretion of the editor to help avoid the transclusor (i.e., the page on which the template is transcluded) reaching the template limits.
মোমাই তামুলী বরবরুয়া (;)  ছিলেন আহোম স্বর্গদেউ প্রতাপ সিংহ রাজত্বকালের সময় এজকন দক্ষ বিষয়া। তিনি সল্প দিনের মধ্যেই পদোন্নতি হয়ে বিষয়ার পদে নিযুক্তি লাভ করেছিলেন। রাজ্যের সর্বপ্রধান কার্য্যপালক ও বিচারক ছিলেন মোমাই তামুলী বরবরুয়া। তাকে অসমের ইতিহাসে  গুনী ও দক্ষ বিষয়া রুপে বর্ণনা করা হয়েছে। তিনি আহোম শাসন ব্যবস্থা ও সাধারণ জীবন যাত্রার ক্ষেত্রে যথেষ্ট উন্নতিসাধন করেছিলেন। ইতিহাস বিখ্যাত লাচিত বরফুকন, লালুকসোলা বরফুকন ও পাখরী গাভরু তার সন্তান ছিল।   আহোম স্বর্গদেউ প্রতাপ সিংহ বরবরুয়া হিসেবে মোমাই তামুলীকে নিযুক্তি দিয়েছিলেন। তিনি প্রথম আহোম সাম্রাজ্যে বরবরুয়া পদক প্রাপ্ত ব্যক্তি ছিলেন। নামনী অসমের রাজ্যপালের সাদৃশ ছিলেন মোমাই তামুলী বরবরুয়া। প্রথম অবস্থায় তিনি ভাগনার নিকট চার টাকা রুপার বিনিময়ে চাকর হিসেবে কাজ করিতেন। সমন্ধে তিনি ছিলেন মামা  । অসমীয়া ভাষায় মামাকে মোমাই ডাকা হয় ফলে তার ভাগনা তাকে মোমাই ডাকতেন। অঞ্চলের অন্যান্য ব্যক্তিরাও তাকে মোমাই বলে সম্বোধিত করিতেন। তার প্রকৃত নাম ছিল শুকুতি। পরবর্তী সময়ে তিনি মোমাই তামুলী বরবরুয়া নামে বিখ্যাত হন। একদিন রাজা প্রতাপ সিংহ রাস্তা দিয়ে যাওয়ার সময় একটি গৃহে কর্মরত ভৃত্যকে দেখলেন। রাজা গৃহটি দেখে আনন্দিত হন। ভৃত্যটিকে তিনি রাজদরবারে তিপমীয়া রাজখোয়া হিসেবে নিযুক্ত করেন। তারপর তাকে রাজা বর তামুলী পদে উন্নতি করেন। রাজার বাগানের দেখাশুনা করার দায়িত্ব তামুলী পদের ব্যক্তির হাতে ন্যাস্ত থাকত। নিজের কার্যদক্ষতার ফলে তিনি অল্পদিনের মধ্যে বরবরুয়া পদে উন্নতি হন।১৬৩৯ সনে আহোম ও মোগলদের সীমানা নির্ধারন করার জন্য বরনদী চুক্তি হয়। মোগলের পক্ষ হয়ে আলাহ-ইয়ার-খাঁ ও আহোমের পক্ষ হয়ে মোমাই তামুলী বরবরুয়া এই চুক্তিতে অংশগ্রহণ করেন।  মোমাই তামুলী বরবরুয়ার প্রশাসনিক ও সামাজিক সংস্কার বরা, শইকীয়া, হাজরিকা, রাজখোয়া,ফুকন ইত্যাদি বিষয়ার পদ মোমাই তামুলী বরবরুয়া সৃষ্টি করেছিলেন।তিনি পাইক প্রথার জনক স্বরুপছিলেন।প্রত্যেক পরিবার থেকে একজন সদস্য রাজ্যের কাজে নিয়োগ করার প্রথাকে পাইক প্রথা বলা হত। যুদ্ধের সময় তাদের রনক্ষেত্রে যেতে হত।  তাদের পাইক বলা হত।  প্রত্যেকটি পরিবারকে তাঁত শিল্পে বস্ত্র নির্মাণ করা বাধ্যতামুলক করা হয়েছিল। http://creative.sulekha.com/eminent-personalities-of-assam_467977_blog এইভাবে আহোম সাম্রাজ্যে অর্থনীতি স্ব-নির্ভরশীল করা হয়েছিল। মোমাই তামুলী বরবরুয়ার কার্যদক্ষতা ও সততার কাহিনী ইতিহাসে বর্নিত হয়ে আছে। মোমাই তামুলী সম্পর্কে একজন ফৌজদার প্রশ্ন করায় অধিবক্তা বলেন যে:   রাজা প্রতাপ সিংহ হলেন সাক্ষাৎ মহাদেব ও মোমাই তামুলী বরবরুয়া তার প্রধান ভৃত্য নন্দী। অসমে এই দুইজন কার্যপালক থাকা পর্যন্ত আপনি সেখানে নিজের রাজ্য বিস্তার করিতে পারিবেন না।  তথ্যসূত্র
পপুলাস × ক্যানেসেন্স, বা গেওয়ে কাভাক, পপুলাস আলবা (শ্বেত-কাভাক) এবং পপুলাস ট্রেমুলা (দেশী কাভাক)–এর সংকরজাত। এই গাছটি তার দুই মূল জাতের মধ্যবর্তী বৈশিষ্ট্য বহন করে, যার পাতায় হালকা ধূসর রঙের কোমল আবরণ থাকে এবং পাতাগুলি পপুলাস আলবা-এর তুলনায় অনেক কম খাঁজযুক্ত।  এটি অত্যন্ত বলিষ্ঠ একটি বৃক্ষ, যার মধ্যে সংকরজাত উদ্যম স্পষ্টভাবে দেখা যায়। এর উচ্চতা প্রায় ৪০ মিটার (১৩০ ফুট) পর্যন্ত পৌঁছাতে পারে এবং কাণ্ডের ব্যাস ১.৫ মিটার (৫ ফুট)-এরও বেশি হতে পারে—যা তার মূল জাতগুলোর তুলনায় অনেক বৃহৎ।  চাষাবাদে অধিকাংশ গাছ পুরুষ হলেও, প্রকৃতিতে নারী গাছও দেখা যায় এবং তাদের মধ্যে কিছু প্রজনন করেও রোপণ করা হয়।   শ্রেণীবিন্যাস  ১৭৮৯ সালে উইলিয়াম আইটন গেওয়ে কাভাককে পপুলাস আলবার একটি জাত হিসেবে বর্ণনা করেন—প. আলবা ভাগ কানেস্কেন্স।  ১৮০৪ সালে জেমস এডওয়ার্ড স্মিথ এটিকে একটি পূর্ণাঙ্গ প্রজাতি হিসেবে ঘোষণা করেন—প. কানেস্কেন্স।  তিনি দুইটি গাছের পাতার পার্থক্য তুলে ধরেন: P. alba-এর পাতাগুলি খাঁজযুক্ত, নিচের দিক বরফসাদা ("niveus"); আর P. canescens-এর পাতাগুলি ঢেউখেলানো কিনারাযুক্ত, নিচের দিক ছাইরঙা ("incanus")। পরবর্তী গবেষকেরা মাঝে মাঝে সন্দেহ প্রকাশ করেছেন—এই গেওয়ে কাভাক হয়তো এক সংকরজাত। আজকের দিনে একে Populus alba ও P. tremula-র সংকরজাত হিসেবে স্বীকৃতি দেওয়া হয়েছে, এবং তাই এর বৈজ্ঞানিক নামের আগে সংকর চিহ্ন (×) বসানো হয়।   তথ্যসূত্র
কোলন ভ্যালি লেবার ইউনিয়ন (সিভিএলইউ) ছিল ইংল্যান্ডের ইয়র্কশায়ারের কোলন ভ্যালিতে অবস্থিত একটি রাজনৈতিক দল। একটি সংসদীয় আসনের ভিত্তিতে সংগঠিত প্রথম শ্রমিক দল, এটি সফলভাবে টম মানকে ইন্ডিপেন্ডেন্ট লেবার পার্টির সেক্রেটারি এবং ভিক্টর গ্রেসনকে স্থানীয় সংসদ সদস্য হিসাবে সমর্থন করেছিল। এর উত্তরসূরি হল কোলন ভ্যালি নির্বাচনী এলাকা শ্রমিক দল।   প্রতিষ্ঠা  ১৮৯০ সালের ১৫ নভেম্বর, রেলওয়ে সার্ভেন্টদের অ্যামালগামেটেড সোসাইটির স্লেথওয়েট শাখার সদস্যরা একটি ট্রেড ইউনিয়ন ক্লাব গঠন করার সিদ্ধান্ত নেন। সভা সংগঠিত করার একটি সিরিজ অনুসরণ করে, তারা Nabbs লেনের একটি সেলার সুরক্ষিত করে, এটিকে সোশ্যাল ডেমোক্রেটিক ক্লাব নামকরণ করে এবং ভিতরে একটি লাল পতাকা প্রদর্শন করে।  ১৮৯১ সাল নাগাদ, ব্র্যাডফোর্ড লেবার ইউনিয়নের উদাহরণ দ্বারা অনুপ্রাণিত, বিদ্যমান রাজনৈতিক দলগুলি থেকে স্বাধীন নির্বাচিত অফিসগুলির জন্য ট্রেড ইউনিয়ন প্রার্থীদের মধ্যে যথেষ্ট আগ্রহ ছিল। জুলাইয়ের মাঝামাঝি, ইয়র্কশায়ার ফ্যাক্টরি টাইমস স্বাক্ষরিত একটি চিঠি "এ কোলন ভ্যালি ভোটার" প্রকাশ করে, যা পরবর্তী সাধারণ নির্বাচনে কোলন ভ্যালি সংসদীয় আসনে একজন শ্রমিক প্রার্থীর জন্য আহ্বান জানায়।Clark, David (1981). Colne Valley: Radicalism to Socialism. London: Longman. ISBN 0582502934.  সোশ্যাল ডেমোক্রেটিক ক্লাবে ২১ জুলাই ১৮৯১, একটি সভা অনুষ্ঠিত হয়, যার সভাপতিত্ব করেন জিডব্লিউ হাই। ব্র্যাডফোর্ড লেবার ইউনিয়নের জেমস বার্টলি উপস্থিত ছিলেন, অ্যালান জি এবং বেন টার্নার সহ স্থানীয়ভাবে ভিত্তিক ওয়েস্ট রাইডিং পাওয়ার লুম উইভারস অ্যাসোসিয়েশনের নেতৃস্থানীয় ব্যক্তিত্ব। দুই স্থানীয় ট্রেড ইউনিয়নিস্ট জর্জ হেনরি কটন এবং জর্জ গারসাইডের প্রস্তাবে বৈঠকে কোলন ভ্যালি ডিভিশন লেবার ইউনিয়ন গঠনে সম্মত হয়। ব্র্যাডফোর্ড লেবার ইউনিয়ন সংস্থার বিপরীতে, এটি একটি একক সংসদীয় নির্বাচনী এলাকা কভার করবে, এবং এটি টম মানকে পরবর্তী সাধারণ নির্বাচনে প্রতিদ্বন্দ্বিতা করার জন্য আমন্ত্রণ জানাতে সম্মত হয়েছিল।Clark, David (1981). Colne Valley: Radicalism to Socialism. London: Longman. ISBN 0582502934.   তথ্যসূত্র   বিষয়শ্রেণী:১৯১৮-এ বিলুপ্ত রাজনৈতিক দল বিষয়শ্রেণী:১৮৯১-এ প্রতিষ্ঠিত রাজনৈতিক দল বিষয়শ্রেণী:যুক্তরাজ্যের শ্রমিক দল বিষয়শ্রেণী:স্বতন্ত্র শ্রমিক দল বিষয়শ্রেণী:ব্রিটিশ সমাজতান্ত্রিক দল
পেন বাংলাদেশ হচ্ছে পেন ইন্টারন্যাশনালের ১৪৮টি কেন্দ্রসমূহের মধ্যে অন্যতম। এটি বাংলাদেশের কবি, সাহিত্যিক, প্রকাশক, সম্পাদক, অনুবাদক, সাংবাদিক ও শিক্ষাবিদদের একটি দ্বিভাষিক সংগঠন, যা বাংলাদেশে সাহিত্যের প্রচার-প্রসার ও মতপ্রকাশের স্বাধীনতা রক্ষার্থে কাজ করে।    ২০১৮-২০২০ মেয়াদের জন্য, পেন বাংলাদেশের সভাপতি হন সৈয়দ মঞ্জুরুল ইসলাম, রবীন্দ্র বিশ্ববিদ্যালয়ের উপাচার্য বিশ্বজিত ঘোষ, লেখক আহমেদ রেজা ও মালেকা ফেরদৌসীকে সহ-সভাপতি নির্বাচিত করা হয়, এবং ফেরদৌসী মাহমুদ ও লাভলী বাশারকে কমিটির যুগ্ম মহাসচিব নির্বাচিত করা হয়।  ইতিহাস  বাংলাদেশ পেন মূলত ১৯৪৮ সালে ভারত বিভাগের পর পাকিস্তান পেন নামে প্রতিষ্ঠিত হয়েছিল, যার সভাপতি হিসেবে মুহম্মদ শহীদুল্লাহকে এবং মহাসচিব হিসেবে সৈয়দ আলী আহসানকে নিয়োজিত করা হয়। ১৯৭১ সালে বাংলাদেশের স্বাধীনতা লাভের পর পাকিস্তান পেন থেকে বাংলাদেশ পেন নামে নামকরণ করা হয়।  তথ্যসূত্র  বিষয়শ্রেণী:বাকস্বাধীনতা ভিত্তিক সংগঠন বিষয়শ্রেণী:বাংলাদেশী লেখক বিষয়শ্রেণী:বাংলাদেশী সক্রিয় কর্মী বিষয়শ্রেণী:সাহিত্য সমিতি বিষয়শ্রেণী:১৯৪৮-এ প্রতিষ্ঠিত সংগঠন